
Ministru kabineta sēdes protokollēmums

Informatīvais ziņojums "Par sniegto laboratorisko izmeklējumu pakalpojumu pārstrādātā darba apjomu ambulatorajā veselības aprūpē 2022.gadā un priekšlikumiem pārstrādes apjoma segšanai"

· 1. Pieņemt zināšanai iesniegto informatīvo ziņojumu.
· 2. Lai nodrošinātu laboratorisko izmeklējumu izdevumu segšanu Covid-19 pārslimojušajiem pacientiem ambulatorajā veselības aprūpē par 2022.gada janvāri-oktobri, Veselības ministrijai normatīvajos aktos noteiktā kārtībā 2022. gadā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" 1 677 438 euro apmērā. 
· 3. Lai nodrošinātu laboratorisko izmeklējumu izdevumu daļēju deficīta segšanu par 2022.gada janvāri-oktobri, Veselības ministrija normatīvajos aktos noteiktā kārtībā sagatavos un iesniegs izskatīšanai Ministru kabinetā rīkojuma projektu par apropriācijas pārdali 2022.gadam no apakšprogrammas 33.14.00 “Primārās ambulatorās veselības aprūpes nodrošināšana”, samazinot dotāciju no vispārējiem ieņēmumiem un izdevumus subsīdijām un dotācijām 3 275 456 euro apmērā uz apakšprogrammu 33.15.00 “Laboratorisko izmeklējumu nodrošināšana ambulatorajā aprūpē”, palielinot dotāciju no vispārējiem ieņēmumiem un izdevumus subsīdijām un dotācijām 3 275 456 euro apmērā.

